Nariadenie Komisie (EHS) č. 616/72
z 27. marca 1972
o podrobných pravidlách na uplatňovanie vývozných náhrad a poplatkov za olivový olej
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady č. 136/66/EHS [1] z 22. septembra 1966 o ustanovení spoločnej organizácie trhu s olejmi a tukmi, naposledy zmenené a doplnené nariadením (EHS) č. 2727/71 [2],
so zreteľom na nariadenie Rady č. 162/66/EHS [3] z 27. októbra 1966 o obchodovaní s olejmi a tukmi medzi spoločenstvom a Gréckom,
so zreteľom na nariadenie Rady č. 171/67/EHS [4] z 27. júna 1967 o vývozných náhradách a poplatkoch za olivový olej, naposledy zmenené a doplnené nariadením (EHS) č. 444/72 [5], a najmä na jeho článok 11,
keďže, aby sa zabezpečilo správne uplatňovanie systému vývoznej náhrady, oleje s vysokým obsahom voľných mastných kyselín, ktoré sú produkované a predávané na trhu vo veľmi malom rozsahu, sa z náhrady vylúči; keďže, na ten istý účel podpoložka číselný znak 15.07 A II Spoločného colného sadzobníka sa má rozdeliť na panenský olivový olej a ostatný olej spadajúci do rovnakej podpoložky;
keďže, ak má byť vývozný poplatok plne účinný, čiastka takého poplatku sa musí rovnať maximálnej čiastke stanovenej v súlade s článkom 10 ods. 2 nariadenia č. 171/67/EHS; keďže, však poplatok je stanovený len tam, kde rozdiel medzi cenou CIF a trhovou cieľovou cenou surového olivového oleja môže spôsobiť nárast vývozov, ktoré môžu viesť k poruchám na trhu spoločenstva;
keďže objem tradičných vývozov v malých kontajneroch nie je badateľne ovplyvnený trendom svetových cien, sa pripraví ustanovenie poskytujúce oslobodenie od poplatku týkajúce sa týchto vývozov; keďže, však oslobodenie z prekročenia minimálnych nákladov na balenie by mohlo viesť k špekulatívnym vývozom v malých kontajneroch; keďže oslobodenie preto má byť obmedzené po úroveň týchto nákladov;
keďže opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok l
Vývozná náhrada sa poskytne len za olivové oleje s obsahom voľných mastných kyselín vyjadrených ako kyselina olejová nie viac ako 30 g na 100 g.
Článok 2
Na účely poskytnutia vývoznej náhrady produkty spadajúce do podpoložky číselného znaku. 15.07 A II Spoločného colného sadzobníka sa rozdelia nasledovne:
- 15.07 A II a): panenský olivový olej,
- 15.07 A II b): ostatné.
Článok 3
Čiastky vývozných poplatkov na olivový olej sa budú rovnať maximálnym čiastkam vyplývajúcim z uplatnenia článku 10 ods. 2 nariadenia č. 171/67/EHS.
Avšak na vývozy olivového oleja spadajúceho do podpoložky číselného znaku 15.07 A I Spoločného colného sadzobníka a podpoložky číselného znaku 15.07 A II a), spomínaného v prvej zarážke článku 2, v spotrebiteľských baleniach s čistým objemom nepresahujúcim 5 kg, sa poskytne oslobodenie z poplatku dosahujúce 7 jednotiek z účtu na 100 kg čistej hmotnosti z vyváženého oleja.
Článok 4
1. Komisia stanoví vývozný poplatok tam, kde rozdiel, na ktorý sa odvoláva prvý pododsek článku 10 ods. 2 nariadenia č. 171/67/EHS predstavuje 2,75 jednotiek účtu alebo viac na 100 kg. Tieto poplatky budú stanovené tak často, ako to bude nutné pre stabilitu trhu spoločenstva a takým spôsobom, aby sa zabezpečilo ich uplatňovanie najmenej raz za týždeň.
2. Na základe ustanovení odseku 1 vývozné poplatky stanovené skôr ostanú použiteľné tam, kde by odchýlky vo faktoroch použitých na výpočet rozdielu uvedeného v odseku 1 obsahovali zvýšenie alebo zníženie o menej ako 0,50 jednotky účtu na 100 kg v týchto poplatkoch.
3. Komisia oznámi členským štátom čiastku vývozných poplatkov, ktoré majú byť uvalené na 100 kg vyvážaného oleja, okamžite po tom, ako tieto poplatky budú stanovené.
Článok 5
Nariadenie Komisie (EHS) č. 154/69 [6] z 27. januára 1969 o podrobných pravidlách na uplatnenie vývoznej náhrady a poplatkov za olivový olej, zmenené a doplnené nariadením (EHS) č. 2219/70 [7], sa týmto zrušuje.
Článok 6
Toto nariadenie nadobúda účinnosť dňa 1. apríla 1972.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. marca 1972